L 22[14 Jurnalul Oficial al Uniunii Europene 31.1.2007 II (Acte adoptate în temeiul Tratatelor CE/Euratom a căror publicare nu este obligatorie) DECIZII CONSILIU DECIZIA CONSILIULUI din 30 ianuarie 2007 prin care România este autorizată să aplice o cotă redusă a TVA anumitor servicii care folosesc intensiv forța de muncă, menționate la articolul 106 din Directiva 2006/112/CE (2007/50/CE) CONSILIUL UNIUNII EUROPENE, având în vedere Tratatul de instituire a Comunității Europene, având în vedere Tratatul de aderare din 2005 (), în special articolul 4 alineatul (3), având în vedere Actul de aderare din 2005 (?), în special articolul 55, având în vedere Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (?), în special articolul 106, având în vedere propunerea Comisiei, întrucât: (1) Consiliul poate să autorizeze statele membre să aplice o cotă redusă a TVA anumitor servicii care folosesc intensiv forţa de muncă, servicii care trebuie atât să îndeplinească condițiile prevăzute de Directiva 2006/112/CE, cât şi să figureze în anexa IV la directiva respectivă. (2)  Prin Directiva 2006/112/CE a fost extinsă perioada de aplicare a cotelor reduse a TVA până la 31 decembrie 2010. Aceasta permite statelor membre care doresc să beneficieze pentru prima dată de opțiunea prevăzută de această taxă, precum şi celor care doresc să modifice lista serviciilor cărora le-au aplicat în trecut dispoziţia respectivă să prezinte Comisiei o cerere în acest sens. () JO L 157, 21.6.2005, p. 11. () JO L 157, 21.6.2005, p. 203. () JO L 347, 11.12.2006, p. 1. Directivă, astfel cum a fost modificată prin Directiva 2006/138/CE (JO L 384, 29.12.2006, p. 92). (3) Aceasta are menirea de a oferi tuturor statelor membre posibilitatea de a participa în aceleaşi condiții la aplicarea experimentală a cotelor reduse anumitor servicii care folosesc intensiv forța de muncă. Prin urmare, este oportun să se acorde statelor aderente, de la aderarea lor la Uniunea Europeană, aceeaşi posibilitate de a aplica o cotă redusă a TVA anumitor servicii care folosesc intensiv forța de muncă. (4)  Prin adresa din 31 martie 2006, România a prezentat o cerere de aplicare a unei cote reduse a TVA anumitor servicii care folosesc intensiv forța de muncă, ce fac obiectul respectivei aplicări experimentale. (5) Pentru a garanta egalitatea între statele membre, prezenta decizie ar trebui să se aplice de la data intrării în vigoare a Tratatului de aderare a Bulgariei și a României. (6) Prezenta decizie nu va avea nici un impact asupra resurselor proprii ale Comunităților europene atrase din TVA, ADOPTĂ PREZENTA DECIZIE: Articolul 1 În conformitate cu articolul 55 din Actul de aderare din 2005, coroborat cu articolele 106 și 108 din Directiva 2006/112/CE, România este autorizată să aplice, de la data intrării în vigoare a Tratatului de aderare din 2005 și până la 31 decembrie 2010, cotele reduse prevăzute la articolul 98 următoarelor servicii, menționate la punctele 1 și 4 din anexa IV la Directiva 2006/112/CE: